**ΔΕΛΤΙΟ ΤΥΠΟΥ**

13/05/2022

**Γ. Ψυχογιός: «Να επανέλθουν στην εργασία τους οι Συμβασιούχοι της Υπηρεσίας Ασύλου»**

Ο βουλευτής Κορινθίας και τομεάρχης Μεταναστευτικής Πολιτικής του ΣΥΡΙΖΑ-ΠΣ, Γιώργος Ψυχογιός, κατέθεσε Αναφορά, στο πλαίσιο του κοινοβουλευτικού ελέγχου, ζητώντας να αποκατασταθεί η αδικία και να επανέλθουν οι απολυμένοι εργαζόμενοι της Υπηρεσίας Ασύλου.

Το αίτημα αυτό στηρίζεται από όλους του συλλόγους και σωματεία εργαζομένων του Υπουργείου Μετανάστευσης και Ασύλου, την ΑΔΕΔΥ αλλά και πλήθος άλλων οργανώσεων εργαζομένων.

Η ηγεσία του Υπουργείου επιλέγει να απολύσει 10 συμβασιούχους σε μια προσπάθεια να καθιερώσει κλίμα τρομοκρατίας, αδιαφορώντας αν μεταξύ τους βρίσκονται έγκυες, αλλά και ότι πρόκειται για κάποιους από τους παλιότερους εργαζόμενους της Υπηρεσίας, όχι μόνο μεταξύ των συμβασιούχων αλλά συνολικά, και έτσι χάνεται πολύτιμη εμπειρία.

Επισυνάπτεται το κείμενο της Αναφοράς και τα κατατεθέντα συνοδευτικά έγγραφα.